als_Latn dik_Latn sag_Latn
Qytetarët vitin e kaluar më së shumti janë ankuar për keqpërdorim të të dhënave personale në rrjetet sociale, gjegjësisht për hapje të profileve të rrejshme në “Facebook” ose, madje, se profilet u janë hakuar. Gjatë vitit 2014 Drejtoria për mbrojtjen e të dhënave personale ka pranuar gjithsej 370 ankesa për keqpërdorim të të dhënave personale, prej të cilave 341 janë përfunduar, ndërsa 29 janë në vijim.
Në krahasim me vitet e kaluara shënohet ulje e numri të ankesave. Për krahasim me vitin 2013 në DMDHP janë dorëzuar 404 ankesa, në vitin 2012 385 etj. Sipas analizave të bëra nga Drejtoria, ulja e numrit të ankesave të pranuara është meritë e rritjes së vetëdijes publike për ekzistimin dhe rëndësinë e të drejtës për mbrojtjen e të dhënave personale.
Nga 1 janari deri më 30 dhjetori i vitit 2014, Drejtoria ka pranuar 370 ankesa, prej të cilave 126 për hapje të profileve të rrejshme në “Facebook”, 51 për keqpërdorim të të dhënave personale nga organet e administratës shtetërore, 45 për profile të hakuara në “Facebook”, 24 për keqpërdorim në internet, 13 për videombikëqyrje, 10 për hapje të profilit të rrejshëm në “Facebook” për fëmijë minorent dhe gjithashtu 10 për rrjetet e tjera sociale. Ankesat e tjera u dedikohen keqpërdorimit të të dhënave personale në sektorë dhe sfera të tjera, midis të cilave ka shërbime publike, banka, kursimore, në pjesën e komunikimeve elektronike, punësim, gjyqësi etj.
als_Latn als_Latn als_Latn